РЕПУБЛИКА СРБИЈА

НАРОДНА СКУПШТИНА

Одбор за европске интеграције

20 Број: 06-2/186-24

5. март 2025. године

Б е о г р а д

ЗАПИСНИК

ЈЕДАНАЕСТЕ СЕДНИЦЕ ОДБОРА ЗА ЕВРОПСКЕ ИНТЕГРАЦИЈЕ

НАРОДНЕ СКУПШТИНЕ РЕПУБЛИКЕ СРБИЈЕ

ПОНЕДЕЉАК, 23. ДЕЦЕМБАР 2024. ГОДИНЕ

Седница је почела у 11.30 часова.

Седницом је председавала Елвира Ковач, председник Одбора.

Поред председника, седници су присуствовали заменик председника Одбора Милан Радин и чланови Одбора: Бранислав Јосифовић, Станислава Јаношевић, др Александра Томић, Ана Миљанић, Дуња Симоновић Братић, Горан Милић, др Ана Јаковљевић, Драган Јонић и накнадно је приступила Сања Џајић.

Седници су присуствовали Ивана Стаматовић, Загорка Алексић и др Тијана Перић Дилигенски, заменици чланова.

Седници нису присуствовали чланови Oдбора Дубравка Филиповски, Живота Старчевић, Мариника Тепић, Здравко Понош, Роберт Козма и Ксенија Марковић.

Седници нису присуствовали заменици присутних чланова Никола Лазић, Весна Савовић-Петковић, Мирослав Петрашиновић, Дијана Радовић, др Иван Рајичић, Ђорђе Станковић, Милица Марушић Јаблановић и Љубица Вранеш.

Седници нису присуствовали заменици одсутних чланова Одбора Павле Грбовић, Радомир Лазовић и Небојша Новаковић.

Одбор је једногласно утврдио следећи

**Дневни ред:**

1. Одређивање делегације Одбора која ће учествовати на састанку председавајућих Конференције одбора за европске послове парламената држава чланица Европске уније (КОСАК), који се у оквиру Парламентарне димензије пољског председавања Савету ЕУ, одржава 26. и 27. јануара 2025. године, у Варшави, Република Пољска;
2. Разно.

**Прва тачка дневног реда -** Одређивање делегације Одбора која ће учествовати на састанку председавајућих Конференције одбора за европске послове парламената држава чланица Европске уније (КОСАК), који се у оквиру Парламентарне димензије пољског председавања Савету ЕУ, одржава 26. и 27. јануара 2025. године, у Варшави, Република Пољска

Председница Одбора је изнела да је, након обављених констултација, предлог да чланови делегације буду др Александра Томић, члан Одбора и Мр Акош Ујхељи, заменик члана Одбора.

Одбор је једногласно прихватио предлог да у саставу делегације Одбора за учешће на сасанку КОСАК-а који се одржава 26. и 27. јануара 2025. године у Варшави, буду др Александра Томић и Мр Акош Ујхељи.

**Тачка разно**.

У оквиру ове тачке, председница је сумирала рад Одбора у протеклом периоду и захвалила се свима на активном раду на 11 седница Одбора колико је одржано од новог сазива Народне скупштине.

Седница је завршена у 11.39 часова.

СЕКРЕТАР ОДБОРА ПРЕДСЕДНИК ОДБОРА

Александар Ђорђевић Kovács Elvira

(Елвира Ковач)